b'\n_START_ARTICLE_\nZaklad Bo\xc5\xbeje milosti\n_START_PARAGRAPH_\nZaklad Bo\xc5\xbeje milosti (tudi zaklad zaslu\xc5\xbeenj) je izraz, ki v Rimskokatoli\xc5\xa1ki Cerkvi opisuje izmenjavo Bo\xc5\xbeje milosti med verniki._NEWLINE_Ljudje, ki \xc5\xbeivijo svetni\xc5\xa1ko ali skoraj svetni\xc5\xa1ko, pridobijo s svojo pobo\xc5\xbenostjo, molitvijo in \xc5\xbertvovanjem ve\xc4\x8d Bo\xc5\xbeje milosti kot je potrebujejo. Prese\xc5\xbeek, ki se nabere po njihovem zaslu\xc5\xbeenju, se\xc2\xa0\xc2\xbbuskladi\xc5\xa1\xc4\x8di\xc2\xab\xc2\xa0v zakladnici Bo\xc5\xbeje milosti, ki jo upravlja Cerkev. Cerkev to Bo\xc5\xbejo milost posreduje drugim (nekoliko bolj gre\xc5\xa1nim) vernikom s podeljevanjem odpustkov._NEWLINE_Martin Luther je protestiral proti temu konceptu v svojih 95 tezah (glej teze 56-60) - pri tem velja poudariti, da ni izrazil dvoma v obstoj zaklada Bo\xc5\xbeje milosti, pa\xc4\x8d pa je trdil, da Cerkev tega zaklada ne more upravljati. Milost podeljuje samo Bog osebno._NEWLINE_Luthra (pa tudi \xc5\xa1tevilne druge ljudi) je \xc5\xa1e zlasti motilo prodajanje odpustkov za denar. Rimskokatoli\xc5\xa1ka cerkev je pozneje prepovedala prodajanje odpustkov ozioma Bo\xc5\xbeje milosti za denar, prav tako pa je prepovedala tudi podeljevanje odpustkov za grehe, ki \xc5\xa1e niso bili storjeni (za vnaprej).'